A1 Ethniki

A **A1 Ethniki** (en grego: Α1 Εθνική, *A1 Nacional*), coñecida por motivos de patrocinio como **Stoiximan Basket League**, é a máxima categoría do baloncesto grego entre clubs. Está organizada pola Asociación de Clubs de Baloncesto Helenos (en grego: ΕΣΑΚΕ, *Esake*, tamén coñecida en inglés como HEBA, *Hellenic Basketball Clubs Association*). O campionato de Primeira División é o denominado "A1", e é disputada por doce equipos que xogan entre eles entre os meses de outubro e xuño, xogando entre eles vinte e dous partidos de liga regular, cos oito mellores xogando un playoff para decidir o campión. Por outra banda, os dous último clasificados descenden á segunda categoría, a A2 Ethniki. Disputada por primeira vez na temporada 1927–28, tan só novo equipos diferentes conseguiron o título de campión, sendo o gran dominador o Panathinaikos, que gañou o campionato en máis de trinta ocasións. A liga grega está considereda como unha das 3 ou 5 mellores competicións domésticas do baloncesto europeo desde que se fan clasificacións das mesmas.

## Historia 
O baloncesto chegou a Grecia por primeira vez en 1910. En 1925 disputouse o primeiro campionato non oficial, e en 1927 comezou o primeiro campionato oficial. Hai tres diferentes períodos do campionato oficial. O primeiro período ou *Panhellenic Championship* tivo lugar entre 1927 e 1963, cando non había un campionato nacional e os campións de cada distrito xogaban entre eles para decidir o campión grego. O segundo ciclo ou *A Ethniki* comezou na tempada 1963-64, cando se fundou a Primeira División Grega (A Ethniki). En 1969, a EOK fíxose cargo das funcións da competencia e así o fixo ata 1992. A terceira etapa ou *A1 Ethniki* comezou na tempada 1986-87, cando foron fundadas a A1 (coa súa liga regular e playoffs) e a A2 (chamada A2 Ethniki ou Liga Grega A2).

A Liga Grega foi unha das ligas de baloncesto máis competitivas de Europa ao longo dos anos e foi amplamente considerada como a segunda mellor liga nacional do mundo logo da NBA na década dos '90. Na actualidade encóntrase entre as mellores ligas nacionais do mundo (a excepción da NBA), como a Liga ACB en España e a Lega A de Italia. É considerada unha das 3 mellores ligas de Primeira División de Baloncesto de Europa baixo a Europa League Rankings System. A liga ten varias grandes potencias, que pertencen aos máis tradicionais clubs de baloncesto de Europa, sobre todo os xigantes da Euroliga: Panathinaikos e o Olympiakos. Outros equipos que tiveron un importante éxito na historia do baloncesto grego foron o Aris Tesalónica e o AEK Atenas. Estes equipos, xunto co PAOK son considerados os equipos gregos de maior éxito. Só dous equipos participaron en tódolos campionatos dende a fundación da Primeira División en 1964: Panathinaikos e Aris Tesalónica.

## Formato 
As princpais categorías do baloncesto grego, na súa forma actual, están organizadas desde a temporada 1992−93 pola Asociación de Clubs de Baloncesto Helenos. Deste forma, vinte e oito equipos de baloncesto profesional están divididos en dúas divisións diferentes. No campionato de Primeira División, chamado "A1", compiten doce equipos, mentres que no campionato de Segunda División, chamado "A2", compiten dezaseis. Os dous últimos equipos da clasificación da liga regular da A1 descenden á A2 Ethniki, mentres que os dous primeiros clasificados son ascendidos á A1.

En canto ao formato da máxima categoría, doce equipos xogan unha fase de liga regular onde se enfrontan todos entre si dúas veces, unha como local e outra como visitante. Os equipos que finalizan entre os postos cinco e oito xogan unha primeira rolda de eliminatorias ao mellor de tres partidos, pasando os dous eequipos vencedores aos cuartos de final, onde se enfrontan aos equipos que finalizaron no terceiro e cuarto posto. Esta eliminatoria tamén se xoga ao mellor de tres partidos. Finalmente, os dous equipos vencedores da rolda de cuartos enfróntanse en semifinais ao primeiro e segundo clasificados da liga regular. Esta eliminatoria xógase ao mellor de cinco. Finalmente, os vencedores enfróntanse na final polo título, tamén ao mellor de cinco, mentres que os dous equipos derrotados xogan outra eliminatoria polo terceiro posto.

## Equipos 
Os seguintes son os equipos que compiten na temporada 2022−23 da A1 Ethniki.

## Palmarés 
* 1927–28 20px Iraklis
* 1928–29 20px Panellinios
* 1929–30 20px Aris
* 1930–34 *Non celebrado*
* 1934–35 20px Iraklis
* 1935–36 20px Near East
* 1936–37 Panepistímion Athinón
* 1937–38 *Non celebrado*
* 1938–39 20px Panellinios
* 1939–40 20px Panellinios
* 1940–45 *Non celebrado*
* 1945–46 20px Panathinaikos
* 1946–47 20px Panathinaikos
* 1947–48 *Non celebrado*
* 1948–49 20px Olympiacos
* 1949–50 20px Panathinaikos
* 1950–51 20px Panathinaikos
* 1951–52 *Non celebrado*
* 1952–53 20px Panellinios
* 1953–54 20px Panathinaikos
* 1954–55 20px Panellinios
* 1955–56 *Non celebrado*
* 1956–57 20px Panellinios
* 1957–58 20px AEK
* 1958–59 20px PAOK
* 1959–60 20px Olympiacos
* 1960–61 20px Panathinaikos
* 1961–62 20px Panathinaikos
* 1962–63 20px AEK
* 1963–64 20px AEK
* 1964–65 20px AEK
* 1965–66 20px AEK
* 1966–67 20px Panathinaikos
* 1967–68 20px AEK 
* 1968–69 20px Panathinaikos
* 1969–70 20px AEK
* 1970–71 20px Panathinaikos
* 1971–72 20px Panathinaikos
* 1972–73 20px Panathinaikos
* 1973–74 20px Panathinaikos
* 1974–75 20px Panathinaikos
* 1975–76 20px Olympiacos
* 1976–77 20px Panathinaikos
* 1977–78 20px Olympiacos
* 1978–79 20px Aris
* 1979–80 20px Panathinaikos
* 1980–81 20px Panathinaikos
* 1981–82 20px Panathinaikos
* 1982–83 20px Aris
* 1983–84 20px Panathinaikos
* 1984–85 20px Aris
* 1985–86 20px Aris
* 1986–87 20px Aris
* 1987–88 20px Aris
* 1988–89 20px Aris
* 1989–90 20px Aris
* 1990–91 20px Aris
* 1991–92 20px PAOK
* 1992–93 20px Olympiacos
* 1993–94 20px Olympiacos
* 1994–95 20px Olympiacos
* 1995–96 20px Olympiacos
* 1996–97 20px Olympiacos 
* 1997–98 20px Panathinaikos
* 1998–99 20px Panathinaikos
* 1999–00 20px Panathinaikos 
* 2000–01 20px Panathinaikos
* 2001–02 20px AEK
* 2002–03 20px Panathinaikos
* 2003–04 20px Panathinaikos
* 2004–05 20px Panathinaikos
* 2005–06 20px Panathinaikos
* 2006–07 20px Panathinaikos 
* 2007–08 20px Panathinaikos
* 2008–09 20px Panathinaikos 
* 2009–10 20px Panathinaikos
* 2010–11 20px Panathinaikos
* 2011–12 20px Olympiacos
* 2012–13 20px Panathinaikos
* 2013–14 20px Panathinaikos
* 2014–15 20px Olympiacos
* 2015–16 20px Olympiacos
* 2016–17 20px Panathinaikos
* 2017–18 20px Panathinaikos
* 2018–19 20px Panathinaikos
* 2019–20 20px Panathinaikos
* 2020–21 20px Panathinaikos
* 2021–22 20px Olympiacos
* 2022–23 20px Olympiacos
* 2023–24 20px Panathinaikos
* 2024–25 20px Olympiacos

### Por equipo 
## Finais da A1 
### Por club 
## Notas 
## Véxase tamén 
### Outros artigos 
* A2 Ethniki
### Ligazóns externas 
* Sitio web oficial da Liga de baloncesto de Grecia